kardosdrur/scandi-wiki huggingface dataset:
Kim Elgaard

Kim Elgaard (født d. 24. september 1991) er en dansk fodboldspiller, der tidligere har spillet for Vejle Boldklub.

Karriere

Vejle Boldklub 
Det har gjort ham til topscorer på Vejle Boldklubs U/19 hold i den bedste danske række og givet ham debut på Danmarks U/19 landhold. Talentet har også vakt opmærksomhed i udlandet, hvor græske Panathinaikos har vist interesse for at tilknytte danskeren.

Hobro IK 
Kim Elgaard skiftede i sommeren 2013 til Hobro Idræts Klub

Vejle Boldklub 
Den 1. juli 2014 meddelte Vejle Boldklub at Kim Elgaard var blevet hentet hjem til Vejle på en etårig kontrakt, hvilket økonomisk var blevet muligt på grund af Kim Elgaards store interesse for at spille for Vejle Boldklub igen. Kontrakten er ad flere omgange blevet forlænget og i november 2016 forlængede han den yderligere, så den nu udløber i sommeren 2018.

Kim Elgaard var længe midtbanespiller, men siden Andreas Alm kom til Vejle Boldklub forud for 2016/2017-sæsonen, har Elgaard spillet højre back og tilmed båret anførerbindet, når de normale anførere har været ukampdygtige.

6½ år efter debutkampen rundede Kim Elgaard jubilæumskamp nr. 50 for VB, da vejlenserne den 1. december 2016 tabte 4-3 på udebane til Nykøbing FC.

Privat 
Kim Elgaard er søn af den tidligere tv-vært Claus Elgaard, der også har været pressechef i Vejle Boldklub. Han er dermed også nevø til tv-værten Puk Elgaard.

Referencer

Eksterne henvisninger 
 
  Kim Elgaard  på Vejle BK

Fodboldspillere fra Danmark
Fodboldspillere fra Vejle Boldklub
Fodboldspillere fra FC Fredericia
Fodboldspillere fra Hobro IK
Lundergårdskolen

Lundergårdskolen er en kommunal folkeskole i den vestlige del af Hjørring. Skoledistriktet dækker den tidligere Vestre Skoles distrikt samt de nye bebyggelser mod vest. Skoledistriktet indeholder udover nærområdet Sct. Knuds By, Krustrup og Ingstrup.

Historie 
D. 19. december 1969 fik alle Hjørrings lærere tilsendt en opfordring til at indsende forslag til hvordan en ny skole placeret i det vestlige Hjørring skulle være. Hjørring havde på det tidspunkt fået et helt nyt kvarter kaldt "de gule blokker", der stadig ligger på Trollhättanvej. Der blev anlagt en ny vej, som hed Nordens Allé, hvor der blev bygget et lille butikscenter man kaldte Venkøb. Ved siden af Venkøb blev der lagt en vuggestue og en børnehave med fritidshjem. Således var denne bydel planlagt så borgerne havde hvad de havde behov for fra starten. Derudover begyndte man også i denne tid på at bygge parcelhuse i Herregårdsparken nord for skolen.

Skolen blev bygget overfor indkøb og børnepasningsmuligheder. Den blev bygget som en åbenplanskole (dvs. en skole bygget i ét plan og uden faste vægge, idet man ved hjælp af skydedøre og flytbare reoler kan foretage rumopdeling efter de pædagogiske behov). Skolen tog navn efter den nedlagte gård der havde haft jorden, nemlig Lundergård. Man startede med at bygge en gymnastiksal, en kantine og nok klasselokaler til 4 årgange. De første elever startede i skolen i august 1973. 2. 3. og 4.klasserne var tidligere startet på Vestre Skole med henblik på at flytte til Lundergårdskolen når denne var færdigbygget. De to første år var alle klasserne på lejrskole i et samlet hold, da der kun var få klasser. Man havde valgt en bygningsplan der langsomt kunne udbygges efterhånden som eleverne kom til. Man flyttede altså ikke alle elever fra Vestre Skole over i den ny skole men lod de nye årgange i skoledistriktet starte på skolen. Langsomt år for år blev skolen større. Den første del hed Hus A, næste var Hus B, Hus C, Hus D og den nyeste afdeling er Hus E. Efter 10 år var skolen færdigbygget og havde 3 klasser på hver årgang, og var altså en tresporet skole. Skolen har siden fået en del ansigtsløftninger, eksempelvis kan det nævnes at der er blevet lavet en kantine med højere til loftet, hvilket letter indtrykket af stedet en del. Før var skolen i et plan. Man havde også i starten lagt et filttæppe over hele skolen som nu er ændret til vinyl. Der havde været en del problemer med migræne og luftvejssymptomer som man mente var kommet på grund af dette tæppe. 

Det med tanken om en åbenplanskole viste sig at være uhensigtsmæssigt, og skolen har fået lavet en del skillevægge med glas og skydedøre. Den fremstår i dag som en let og overskuelig skole med meget varieret arkitektur indvendig. Udvendig er den som de fleste 70'er byggerier speciel på den måde at hovedindgangen kan være svær at finde, her har man dog også lavet en del tiltag.

Eksterne kilder/henvisninger

Eksterne Links 
 Skolens hjemmeside 

Folkeskoler i Hjørring Kommune
Uddannelse i Hjørring
Etableret i 1973
Bygninger, konstruktioner og anlæg i Hjørring
Roseanne

Roseanne er en amerikansk sitcom i 221 afsnit, som blev sendt fra 1988 til 1997. I serien spiller John Goodman og Roseanne Barr hovedrollerne som Dan og Roseanne Conner. Parret har tre børn, D.J., Darlene og Becky Conner.

Eksterne henvisninger 
 

Amerikanske tv-serier fra 1980'erne
Amerikanske tv-serier fra 1990'erne
Sitcoms
Tv-programmer fra American Broadcasting Company
Nicolaes Maes

Nicolaes Maes (født januar 1632 i Dordrecht, død 24. november 1693 i Amsterdam) var en hollandsk barokmaler, der lavede genre og portrætbilleder.

Nicolaes Maes blev født i Dordrecht som søn af handelsmanden Gerrit Maes. Omkring 1648 begyndte han at studere i Rembrandts atelier i Amsterdam. I den første tid malede Maes for det meste i sin lærermesters stil, men gik senere over til at arbejde med en mere dæmpet farveskala for at tilfredsstille datidens publikum. I dag betragtes hans tidlige værker som de mest succesfulde. Han er mest kendt for sine interiørbilleder. En kort overgang var Maes også virksom i Antwerpen.

Malere fra Nederlandene
Luftpudebåd

En luftpudebåd er et fartøj som hovedsagelig drives af en luftanordning, der gennem sit lufttryk får fartøjet til at svæve på en luftpude, som opbygges under fartøjet. Luftpudebåde anvendes almindeligvis over vand, men kan også flyve over nogenlunde fladt land.

Luftpudebåden ligner i sin funktion ekranoplanet og hydrofoilbåden, men hvor de to andre kræver bevægelse for at danne luftpuden, kan luftpudebåden også svæve mens den står stille.

Fartøjer
Charlotte af Luxembourg

Charlotte (23. januar 1896 – 9. juli 1985) var storhertuginde af Luxembourg fra 1919 til 1964.

Fødsel og familie 
Charlotte blev født den 23. januar 1896 på Château de Berg i Colmar-Berg i Luxembourg som det andet barn af storhertug Vilhelm 4. af Luxembourg og Maria Anna af Portugal. Da hun blev født, rettede Luxembourg sig efter den Saliske lov, som udelukkede kvindelig arvefølge. Men da hendes forældre udelukkende fik døtre, fik hendes far ændret tronfølgeordningen ved en grundlovsændring den 10. juli 1907, og Charlottes storesøster Marie-Adélaïde blev tronfølger.

Ved Vilhelm 4.'s død i 1912 efterfulgte Marie-Adélaïde sin far på tronen.

Storhertuginde fra 1919 
Den 15. januar 1919 blev storhertuginde Marie-Adélaïde tvunget til at abdicere, da hun blev anklaget for at have indtaget en tyskvenlig holdning under 1. Verdenskrig. Det blev derefter Charlotte, der besteg tronen og måtte tage sig af de republikanske strømninger i landet på det tidspunkt. I modsætning til søsteren valgte Charlotte ikke at blande sig i de politiske forhold.

Ved en folkeafstemning om en ny forfatning den 28. september 1919 stemte 77,8% for en fortsættelse af monarkiet med Charlotte som konstitutionel monark med stærkt indskrænket magt.

I eksil 

Da tyskerne besatte Luxembourg i 1940 flygtede storhertuginden og hendes familie til Lissabon. Senere forsatte de til Montreal, hvor Charlotte oprettede en eksilregering.  

Allerede i 1942 vendte storhertuginden og hendes ældste søn Jean dog tilbage til Europa i London.

Efter krigen 
Efter krigen forsatte Charlotte som storhertuginde, indtil hun i 1964 overlod tronen til sønnen Jean.

Senere liv 
Storhertuginde Charlotte døde 89 år gammel den 9. juli 1985 på Schloss Fischbach i Fischbach i Luxembourg. Hun blev begravet i Notre-Dame-katedralen i Luxembourg by.

Familie 
Charlotte giftede sig den 6. november 1919 med sin fætter, prins Felix af Bourbon-Parma (28. september 1893 – 8. april 1970). De fik seks børn:
 
 Jean af Luxembourg, (1921-2019)
 Elisabeth, (1922-2011), gift med Franz Ferdinand von Hohenberg
 Marie-Adélaïde, (1924-2007), gift med Karl Josef Henckel von Donnersmarck
 Marie-Gabrielle, (1925- ), gift med den danske lensgreve Knud Johan Holstein til Ledreborg
 Charles, (1927-1977), gift med Joan Douglas Dillon
 Alix, (1929-2019), gift med Antoine de Ligne

Svenske forbindelser 
Storhertuginde Charlotte var en slægtning til kong Gustav 6. Adolf af Sverige. Den 2. juli 1951 udnævnte storhertuginden de svenske kongesønner Sigvard Bernadotte og Carl Johan Bernadotte til grever af Wisborg (egentligt comte de Wisborg). Ved samme lejlighed gjorde hun også blev kongens brodersøn Lennart Bernadotte til greve af Wisborg. 
 
I 1953 blev storhertuginden svigermor til prinsesse Joséphine-Charlotte (datter af Leopold 3. af Belgien og den svensk-danske prinsesse Astrid). Ved Jeans tronbestigelse i 1964 blev Joséphine-Charlotte storhertuginde.

Anetavle 

Regerende storhertuginder af Luxembourg
Walramiske linje af Huset Nassau
Monarker der har abdiceret
Matthew Webb

Matthew Webb, (19. januar 1848 – 24. juli 1883) var en engelsk kaptajn, der 24. august 1875 som den første svømmede over Den engelske kanal. Det tog ham 22 timer at klare strækningen Dover – Calais.

Webb druknede, kun 35 år gammel, da han forsøgte at svømme tværs over Niagaravandfaldene.

Søfolk
Militærfolk fra Storbritannien
Andreas Moos

Andreas Jess Moos (født 15. januar 1990) er en dansk fodboldspiller, der spiller for Næstved Boldklub.

Karriere 
Moos er venstrebenet og spiller som regel på positionen som ventre fløj, men han kan også dække andre offensive positioner.

I sæsonen 2009/2010 blev Moos topscorer for FC Københavns reservehold i 2. division Øst, hvor han som venstre fløj scorede 12 mål.

Vejle Boldklub 
I sommeren 2010 skiftede Moos til Vejle Boldklub på en toårig kontrakt.

FC Fredericia 
Efter at have fået ophævet sin kontakt dagen før i Vejle-Kolding, skrev Andreas Moos 12. december 2012 under på toårig kontrakt med FC Fredericia. Ved årsskiftet 2015 blev det bekendtgjort, at FC Fredericia gik hvert til sit.

Akademisk Boldklub Gladsaxe 
Den 12. januar 2015 blev det offentliggjort, at Andreas Moos havde skrevet under på en kontrakt med Akademisk Boldklub Gladsaxe.

Næstved Boldklub  
Andreas Moos skiftede den 17. januar 2017 fra AB til Næstved Boldklub, hvor han skrev under på en toårig kontrakt.

Referencer

Eksterne henvisninger 
 

Fodboldspillere fra Danmark
Fodboldspillere fra Boldklubben Avarta
Fodboldspillere fra FC København
Fodboldspillere fra Kjøbenhavns Boldklub
Fodboldspillere fra Vejle Boldklub
Fodboldspillere fra Vejle Boldklub Kolding
Fodboldspillere fra FC Fredericia
Fodboldspillere fra Akademisk Boldklub
Fodboldspillere fra Næstved BK
Girl Happy (album)

Girl Happy er en LP-plade med Elvis Presley, udsendt på RCA med nummeret RCA LSP-LPM-3338. (LSP og LPM angiver, hvorvidt der er tale om hhv. stereo- eller monoudgaven, og begge var så efterfulgt af løbenummeret 3338).

Albummet rummer soundtracket fra Presley-filmen Girl Happy og kom på gaden i april 1965, samtidig med premieren på filmen. Alle sangene er indspillet hos Radio Recorders i Hollywood i tidsrummet 10. – 15. juni 1964, dog undtaget den såkaldte 'bonussang', "You'll Be Gone", som ikke var med i filmen. Denne blev indspillet i RCA Studio B i Nashville den 18. marts 1962.

Personerne bag albummet 
Folkene bag LP'en er:

 Elvis Presley, sang
 Scotty Moore, guitar
 Tiny Timbrell, guitar
 Harold Bradley, guitar (kun på "You'll Be Gone")
 Grady Martin, guitar (kun på "You'll Be Gone")
 Floyd Cramer, klaver
 Dudley Brooks, klaver
 Bob Moore, bas
 Ray Siegel, bas
 D.J. Fontana, trommer
 Murray 'Buddy' Harman, trommer
 Hal Blaine, trommer
 Frank Carlson, trommer
 Homer "Boots" Randolph, saxofon
 The Jordanaires, kor
 The Carole Lombard Trio, kor
 Millie Kirkham, kor (kun på "You'll Be Gone")
 The Jubilee Four, kor

Sangene 
LP'en indeholdt følgende 12 sange:

Side 1 
 "Girl Happy" (Doc Pomus, Norman Meade) 
 "Spring Fever" (Bernie Baum, Bill Giant, Florence Kaye) 
 "Fort Lauderdale Chamber Of Commerce" (Roy C. Bennett, Sid Tepper) 
 "Startin' Tonight" (Lenore Rosenblatt, Victor Millrose) 
 "Wolf Call" (Bernie Baum, Bill Giant, Florence Kaye) 
 "Do Not Disturb" (Bernie Baum, Bill Giant, Florence Kaye)

Side 2 
 "Cross My Heart And Hope To Die" (Ben Weisman, Sid Wayne) 
 "Meanest Girl In Town" (Joy Byers) 
 "Do The Clam" (Ben Weisman, Dolores Fuller, Sid Wayne) 
 "Puppet On A String" (Roy C. Bennett, Sid Tepper) 
 "I've Got To Find My Baby" (Joy Byers) 
 "You'll Be Gone" (Elvis Presley, Charlie Hodge, Red West) – 'bonussang'

Ved en teknisk fejl blev filmens melodier optaget med en anelse forkert hastighed på båndmaskinen, så Elvis' stemme er lidt lysere end den faktisk var på det tidspunkt. RCA valgte at fastholde den forkerte hastighed, som er mest iørefaldende på titelnummeret "Girl Happy". RCA rettede dog fejlen senere hen, da man i 1990 udsendte den korrekte version på CD'en Collectors Gold From The Movie Years.

"Meanest Girl In Town" af Joy Byers var ikke skrevet til filmen men blev oprindeligt indspillet med titlen "Yeah, She's Evil!" af Bill Haley & His Comets.

'Bonussangen' på LP'en, "You'll Be Gone", er bemærkelsesværdig fordi Elvis Presley var medforfatter på sangen. I modsætning til mange andre sange, hvor Elvis blev krediteret som medforfatter af handelstekniske årsager, er dette en af de meget få, hvor han reelt tog del i skabelsesprocessen. Elvis og Red West arbejdede på sangen igennem et helt år, hvor de gang på gang ændrede på tekst og melodi. Sangen baserede de oprindeligt på Cole Porters "Begin The Beguine", men droppede dette, da det mislykkedes at få tilladelse til at bruge dele af denne.

Referencer 

Elvis Presley-albums
Album fra 1965
Jan Åge Fjørtoft

Jan Åge Fjørtoft (født 10. januar 1967 i Ålesund, Norge) er en tidligere norsk fodboldspiller, der spillede som angriber hos adskillige europæiske klubber, samt for Norges landshold. Af hans klubber kan blandt andet nævnes Lillestrøm i hjemlandet, Rapid Wien i Østrig, engelske Swindon Town samt Eintracht Frankfurt i Tyskland.

Landshold 
Fjørtoft spillede over en periode på elleve år, mellem 1986 og 1996, 71 kampe for Norges landshold, hvori han scorede 20 mål. Han var en del af den norske trup til VM i 1994 i USA.

Eksterne henvisninger 

Fodboldspillere fra Norge
Fodboldspillere fra Ham-Kam
Fodboldspillere fra Lillestrøm SK
Fodboldspillere fra Rapid Wien
Fodboldspillere fra Swindon Town F.C.
Fodboldspillere fra Middlesbrough F.C.
Fodboldspillere fra Sheffield United F.C.
Fodboldspillere fra Barnsley F.C.
Fodboldspillere fra Eintracht Frankfurt
Fodboldspillere fra Stabæk Fotball
Personer fra Ålesund
Deltagere ved verdensmesterskabet i fodbold 1994
Conrad Christian Bøhndel

Conrad Christian August Bøhndel (Bøndel) (7. marts 1779 på gården Store Tønde i Hostrup Sogn, Slogs Herred – 18. december 1847 i Slesvig by) var en dansk maler og litograf. 

Bøhndel kom som ungt menneske til København for at uddannes til kunstner ved Kunstakademiet og hørte til kredsen omkring Caspar David Friedrich og sluttede venskab med Philipp Otto Runge, da denne kom til København i 1799. Efter at have vundet den store Sølvmedalje i 1799 foretog han med kongelig understøttelse en udenlandsrejse, der varede fra 1806 til 1810, da han ved hjemkomsten foreviste en del i 1811 udstillede arbejder. Uagtet Akademiet savnede korrekthed i tegningen og harmoni i farven, erkendte det dog så meget godt i hans billeder, at han agreeredes i 1812 og året efter blev medlem på bygmester C.F. Hansens og grev Schimmelmanns portrætter. Han synes nu at have levet i Slesvig By, hvor han bl.a. udførte litograferede blade efter Hans Brüggemanns altertavle, 1824-32 gengav han tavlens komposition i 34 plancher, med en på tysk oversat tekst af Høyen, et for den tid respektabelt arbejde. For øvrigt havde han et i sin tid anset navn som portrætmaler. I 1843 udstillede Geskel Salomon som et af sine første arbejder hans portræt, men da denne også var født sønderjyde, har Bøhndel ikke haft nødig at være i København på den tid. Han var gift med en enke efter en vis Duhn, Anna Maria født Kruck, og døde i Slesvig By 18. december 1847.

Kilder og eksterne henvisninger 
 321 (Dansk biografisk Lexikon / III. Bind. Brandt – Clavus)
 Kunstindeks Danmark & Weilbachs Kunstnerleksikon
 

Malere fra Danmark
Personer fra Sønderjylland (i Danmark)
Danskere i 1800-tallet
Litografer fra Danmark
Portrætmalere
Personer i Dansk Biografisk Leksikon
Medlemmer af Det Kongelige Akademi for de Skønne Kunster
Pingxiang (Jiangxi)

Pingxiang (kinesisk skrift: 萍乡; pinyin: Píngxiāng) er by på præfekturniveau i provinsen Jiangxi i det centrale Kina. Præfekturet , der ligger ved grænsen mellem Jiangxi og provinsen Hunan, har et areal på 3,827 km2, og en befolkningen på 1.860.000 mennesker (2007).

Byen blev grundlagt i 300-tallet. Området har rige forekomster af kul og porcelænsler. Pingxiang er den største kulproducent i provinsen Jiangxi og er kendt som «Syd-Kinas kulcenter».

Administrative enheder 
Pingxiang består af to bydistrikter og tre amter:
 Bydistriktet Anyuan (安源区), 212 km², 370.000 indbyggere (2002), sæde for lokalregeringen;
 Bydistriktet Xiangdong (湘东区), 853 km², 390.000 indbyggere (2002);
 Amtet Lianhua (莲花县), 1.062 km², 240.000 indbyggere (2002);
 Amtet Shangli (上栗县), 712 km², 490.000 indbyggere (2002);
 Amtet Luxi (芦溪县), 963 km², 270.000 indbyggere (2002).

Trafik 
Kinas rigsvej 319 fører gennem prefekturet. Den begynder i Xiamen i Fujian, løber mod nordvest gennem provinserne Jiangxi, Hunan, og Chongqing, til den ender i Chengdu, hovedstaden i provinsen Sichuan.

Kinas rigsvej 320 går også gennem området. Den begynder i Shanghai og går mod sydvest til grænsen mellem provinsen Yunnan og Burma. Undervejs passerer den blandt andet Hangzhou, Nanchang, Guiyang, Kunming og Dali.

Bypræfekturer i Jiangxi
Lanxess Arena

Lanxess Arena (oprindeligt Kölnarena) er en idrætshal i Köln, Nordrhein-Westfalen, Tyskland. Med en samlet kapacitet på 20.000 er det den største indoor-arena i hele Tyskland. Lanxess-Arena er også den største ishockeyarena i hele Europa.

Den bruges primært af VfL Gummersbach (håndbold), Kölner Haie (Ishockey), og som en koncertsal.

Arenaen er kalibreret af en stål arch støtte tag via stålkabler. Højden af buen er 76 m og dens vægt er 480 tons.

Alle koncerter og arrangementer siden 1998 
Lanxess Arena har været en af de øverste underholdningssteder i Köln siden dens åbning. Mange internationale kunstnere har udført på stedet, der spænder over en bred vifte af musikgenrer.
 Depeche Mode (1998, 2001)
 Elton John (1998, 2000)
 Prince (1998, 2011)
 Kiss (1999)
 Bruce Springsteen (1999, 2006)
 Scorpions (1999, 2010)
 Backstreet Boys (1999, 2005)
 Aerosmith (1999, 2007)
 Whitney Houston (1999)
 Mariah Carey (2000)
 Ricky Martin (2000)
 Bob Dylan (2000)
 AC/DC (2000)
 Britney Spears (2000, 2011)
 U2 (2001)
 Roger Waters (2002, 2007)
 Shakira (2002, 2007, 2010)
 Westlife (2003)
 Paul McCarthney (2003, 2009)
 Christina Aguilera (2003)
 David Bowie (2003)
 Justin Timberlake (2003, 2007)
 Metallica (2003, 2009)
 Pink (2004, 2006, 2009)
 Shania Twain (2004)
 Anastacia (2004, 2005)
 Kylie Minogue (2005, 2008)
 Destiny´s Child (2005)
 George Michael (2006)
 Gwen Stefani (2007)
 Take That (2007, 2015)
 Spice Girls (2007)
 Celine Dion (2008)
 Nickelback (2008, 2012)
 Coldplay (2008)
 Tina Turner (2009)
 Green Day (2009)
 Leonard Cohen (2009)
 Muse (2009, 2015)
 Cliff Richard (2009)
 Rammstein (2009)
 Sting (2010)
 Michael Bublé (2010, 2012)
 Linkin Park (2010)
 The Eagles (2011)
 Red Hot Chilli Pepers (2011, 2016)
 Rihanna (2011)
 Lena Meyer-Landrut (2011, 2013)
 30 Seconds to Mars (2011)
 Snow Patrol (2012)
 Madonna (2012, 2015)
 Deep Purple (2012)
 Adel Tawil (2013)
 Justin Bieber (2013, 2016)
 Beyoncé (2014)
 Peter Gabriel (2014)
 Mliey Cyrus (2014)
 Lady Gaga (2014)
 Katy Perry (2015)
 Taylor Swift (2015)
 Adele (2016)
 5 Seconds of Summer (2016)
 Drake (2017)
 Phil Collins (2017)

Internationale arrangementer 
 VM i ishockey 2017
 VM i ishockey 2010
 VM i håndbold 2007
 Final four-stævne i EHF Champions League 2010, 2011, 2012 og 2020

Billeder

Noter

Eksterne henvisninger 

 Lanxess Arenas hjemmeside  

Multiarenaer i Tyskland
Sport i Köln
Ishaller i Tyskland
Håndboldarenaer i Tyskland
Bygninger, konstruktioner og anlæg i Köln
Shangrao

Shangrao (kinesisk skrift: 上饶; pinyin: Shàngráo) er en by på præfekturniveau i provinsen Jiangxi i det centrale Kina. Præfekturet har et areal på 22.784 km², og en befolkning på 7.030.000 mennesker (2007).

Dialekten wu tales i Shangrao. Siden 1960'erne er der udvundet uran i området, som dermed har fået en central betydning for opbygningen af Kina som atommagt.

Administrative enheder 
Shangrao består af et bydistrikt, et byamt og ti amter:
 Bydistriktet Xinzhou (信州区), 309 km², 372.000 indbyggere, sæde for lokalregeringen;
 Byfylket Dexing (德兴市), 2.101 km², 304.000 indbyggere;
 Amtet Shangrao (上饶县), 2.240 km², 716.000 indbyggere;
 Amtet Guangfeng (广丰县), 1.378 km², 801.000 indbyggere;
 Amtet Yushan (玉山县), 1.723 km², 554.000 indbyggere;
 Amtet Wuyuan (婺源县), 2.947 km², 337.000 indbyggere;
 Amtet Yiyang (弋阳县), 1.593 km², 367.000 innbyggere;
 Amtet Hengfeng (横峰县), 655 km², 197.000 indbyggere;
 Amtet Poyang (鄱阳县), 4.215 km², 1 439.000 indbyggere;
 Amtet Yugan (余干县), 2.331 km², 895.000 indbyggere;
 Amtet Wannian (万年县), 1.141 km², 365.000 indbyggere;
 Amtet Yanshan (铅山县), 2.178 km², 413.000 indbyggere.

Trafik 
Kinas rigsvej 320 går gennem området. Den begynder i Shanghai og går mod sydvest til grænsen mellem provinsen Yunnan og Burma. Undervejs passerer den blandt andet Hangzhou, Nanchang, Guiyang, Kunming og Dali.

Bypræfekturer i Jiangxi
Xinyu

Xinyu (kinesisk skrift: 新余市, Xīnyú Shì）er et bypræfektur i provinsen Jiangxi, i det sydøstlige Kina, omkring 135 km sydvest for byen Nanchang. Det har et areal på 3.178 km² og ca. 1.140.000 indbyggere (2007).

Historie 
Xinyu har en lang historie. Det blev oprettet som amt i år 267 under De tre rigers tid.

Administrative enheder 
Xinyu består af et bydistrikt og et amt:
 Bydistriktet Yushui (渝水区), 1.776 km², 1,08 millioner indbyggere;
 Amtet Fenyi (分宜县), 1.388 km², 310.000 indbyggere.

Eksterne henvisninger 
 Officiel side 

Bypræfekturer i Jiangxi
WWE All Stars

WWE All Stars er et wrestlingspil baseret på WWE der udgives til PlayStation 2, PlayStation 3 og Xbox 360 i foråret 2011.

Stil 
Spillet er kendetegnet ved en meget speciel udtryksmæssig stil. Wrestlerne er alle ekstremt overdrevne i udseende, hvor musklerne er tegneserieagtigt store, og deres manøvre og angreb også er væsentligt overdrevent, for at give det en mere arcade og fiktionspræget stil. Spillemæssigt er det også mere arcadepræget, med fokus på combos.

Roster 
Legender
 The Rock
 Randy Savage
 Hulk Hogan
 Steve Austin

Superstars
 John Cena

Sportsspil
Ragnvald Thunestvedt

Ragnvald Thunestved (20. januar 1926 i Herfølge – 2. maj 1980 i Glostrup) var en dansk atlet.

Ragnvald Thunestvedt var medlem af Rødovre og Omegns Gymnastikforening. Han blev foreningens første danske mester, da han i 1948 vandt 15 km kapgang og vandt flere danskemesterskaber i kapgang; (1949, 1950, 1951, 1952, 1954 og 1956). I 1952 repræsenterede han Danmark ved OL i Helsingfors, hvilket han også gjorde ved EM 1954 i Bern hvor han nåede en 12.plads. Udover kapgang, var Thunestved også på landsholdet i atletik som løber.

Ekstern henvisning 
 DAF i tal Ragnvald Thunestvedt 
 

Kapgængere fra Danmark
Atleter fra Rødovre OG
Danske OL-deltagere i atletik
Personer fra Herfølge
Ruth af Rosenborg

Ruth grevinde af Rosenborg, født Ruth Nielsen (8. oktober 1924 – 25. juli 2010) var en dansk grevinde. Hun blev i 1949 gift med Flemming af Rosenborg. De var gift indtil hans død i 2002. Parret fik 4 børn sammen.

Ruth og Flemming lægger begravet nær Bernstorff Slot.

Danskere i 1900-tallet
Danskere i 2000-tallet
Grevinder fra Danmark